CELEX: 32010R0894
Language: lt
Date: 2010-10-08 00:00:00
Title: 2010 m. spalio 8 d. Komisijos reglamentas (ES) Nr. 894/2010, kuriuo iš dalies keičiamas Reglamentas (EB) Nr. 815/2008, kuriuo dėl bendrojoje lengvatų sistemoje taikomos produktų kilmės sąvokos apibrėžties leidžiama nukrypti nuo Reglamento (EEB) Nr. 2454/93, kad būtų atsižvelgta į ypatingą Žaliojo Kyšulio padėtį, susijusią su tam tikrų žuvininkystės produktų eksportu į Bendriją

9.10.2010   
            
            
               LT
            
            
               Europos Sąjungos oficialusis leidinys
            
            
               L 266/39
            
         KOMISIJOS REGLAMENTAS (ES) Nr. 894/2010
   2010 m. spalio 8 d.
   kuriuo iš dalies keičiamas Reglamentas (EB) Nr. 815/2008, kuriuo dėl bendrojoje lengvatų sistemoje taikomos produktų kilmės sąvokos apibrėžties leidžiama nukrypti nuo Reglamento (EEB) Nr. 2454/93, kad būtų atsižvelgta į ypatingą Žaliojo Kyšulio padėtį, susijusią su tam tikrų žuvininkystės produktų eksportu į Bendriją
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1992 m. spalio 12 d. Tarybos reglamentą (EEB) Nr. 2913/92, nustatantį Bendrijos muitinės kodeksą (1), ypač į jo 247 straipsnį,
   atsižvelgdama į 1993 m. liepos 2 d. Komisijos reglamentą (EEB) Nr. 2454/93, išdėstantį Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas (2), ypač į jo 76 straipsnį,
   kadangi:
   
               (1)
            
            
               Komisijos reglamentu (EB) Nr. 815/2008 (3) Žaliajam Kyšuliui leista nukrypti nuo Reglamente (EEB) Nr. 2454/93 nustatytų kilmės taisyklių, leidžiant tam tikrus Žaliajame Kyšulyje iš kilmės statuso neturinčių žuvų pagamintus žuvininkystės produktus laikyti Žaliojo Kyšulio kilmės produktais. Ši nukrypti leidžianti nuostata baigia galioti 2010 m. gruodžio 31 d.
            
         
               (2)
            
            
               2009 m. gruodžio 21 d. raštu Žaliasis Kyšulys pateikė prašymą padidinti dviejų iš trijų kategorijų žuvininkystės produktų, kuriems taikomas Reglamentas (EB) Nr. 815/2008, 2010 metams suteiktą kvotą. 2010 m. birželio 8 d. raštu Žaliasis Kyšulys pateikė šį prašymą pagrindžiančios papildomos informacijos.
            
         
               (3)
            
            
               Prašyme nurodyta, kad anksčiau 2010 m. suteikta skumbrės filė gaminių arba konservų kvota turėtų būti padidinta iki 3 600 tonų, o paprastojo skumbrinio tuno ir skersadryžinio skumbrinio tuno gaminių arba konservų kvota – iki 1 500 tonų.
            
         
               (4)
            
            
               Ankstesniais metais – 2008 ir 2009 m. – suteiktos metinės kvotos gerokai padėjo pagerinti žuvų perdirbimo sektoriaus padėtį ir iš dalies atgaivinti Žaliojo Kyšulio nepramoninės žvejybos laivyną, o tai šiai šaliai ypač svarbu. Tačiau tam tikros ekonominės ir geografinės aplinkybės sutrukdė užbaigti numatytą Žaliojo Kyšulio laivyno atgaivinimą planuotu mastu, todėl būtinos papildomos investicijos.
            
         
               (5)
            
            
               Prašyme pateikiama įrodymų, kad nepadidinus prekių, kuriomis būtų galima prekiauti taikant nukrypti leidžiančią nuostatą, kvotos, iš esmės sumažėtų Žaliojo Kyšulio žuvų perdirbimo pramonės galimybė toliau juos eksportuoti į Europos Sąjungą ir tai užkirstų kelią reikiamoms papildomoms investicijoms.
            
         
               (6)
            
            
               Todėl reikia padidinti prekių, kuriomis būtų galima prekiauti taikant nukrypti leidžiančią nuostatą, kvotą, siekiant užtikrinti, kad būtų tęsiamos pastangos atgaivinti vietos žvejybos laivyną ir padidinti jo galimybes vietos žuvų perdirbimo sektorių aprūpinti kilmės statusą turinčia žuvimi.
            
         
               (7)
            
            
               2010 m. suteikta kvota turi būti padidinta dar ir dėl to, kad dabartines minėtų dviejų kategorijų produktų kvotas tikimasi išnaudoti dar gerokai prieš baigiantis 2010 m. Tačiau atrodo netikslinga suteikti viso prašomo dydžio kvotą. Visų pirma, reikėtų atsižvelgti į tai, kad jau dabar yra nemažai galimybių tiekti kilmės statusą turinčias žuvis, nes jas gali tiekti vietos laivai, be to, galima taikyti dvišalę kumuliaciją.
            
         
               (8)
            
            
               Todėl pagal nukrypti leidžiančią nuostatą 2010 m. suteikta skumbrės filė gaminių arba konservų kvota turėtų būti padidinta iki 2 500 tonų, o paprastojo skumbrinio tuno ir skersadryžinio skumbrinio tuno gaminių arba konservų kvota – iki 875 tonų; šie kiekiai laikomi pakankamais, kad Žaliojo Kyšulio žuvų perdirbimo pramonė galėtų toliau eksportuoti žuvį į Europos Sąjungą ir būtų padėta vietos valdžios institucijoms, siekiančioms užtikrinti, kad būtų toliau sėkmingai tęsiamos pastangos atgaivinti vietos žvejybos laivyną.
            
         
               (9)
            
            
               Todėl Reglamentas (EB) Nr. 815/2008 turėtų būti atitinkamai iš dalies pakeistas.
            
         
               (10)
            
            
               Šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 815/2008 priedas pakeičiamas šio reglamento priede išdėstytu tekstu.
   2 straipsnis
   Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
   Jis taikomas nuo 2010 m. sausio 1 d.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2010 m. spalio 8 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 302, 1992 10 19, p. 1.
   
      (2)  OL L 253, 1993 10 11, p. 1.
   
      (3)  OL L 220, 2008 8 15, p. 11.
   
      PRIEDAS
      
         
            „PRIEDAS
            
                        Kvotos Nr.
                     
                     
                        KN kodas
                     
                     
                        Prekių aprašymas
                     
                     
                        Laikotarpis
                     
                     
                        Kiekis
                        (tonomis)
                     
                  
                        09.1647
                     
                     
                        ex 1604 15 11
                        ex 1604 19 98
                     
                     
                        Skumbrės (Scomber Colias, Scomber Japonicus, Scomber Scombrus) filė, gaminiai ar konservai
                     
                     
                        2008 9 1–2008 12 31
                     
                     
                        333
                     
                  
                        2009 1 1–2009 12 31
                     
                     
                        1 000
                     
                  
                        2010 1 1–2010 12 31
                     
                     
                        2 500
                     
                  
                        09.1648
                     
                     
                        ex 1604 19 98
                     
                     
                        Paprastojo skumbrinio tuno ir skersadryžinio skumbrinio tuno (Auxis thazard, Auxis Rochei) filė, gaminiai arba konservai
                     
                     
                        2008 9 1–2008 12 31
                     
                     
                        116
                     
                  
                        2009 1 1–2009 12 31
                     
                     
                        350
                     
                  
                        2010 1 1–2010 12 31
                     
                     
                        875
                     
                  
                        09.1649
                     
                     
                        ex 1604 14 16
                        ex 1604 14 18
                     
                     
                        Gelsvauodegio tuno ir dryžuotojo tuno (Tunnus Albacares, Katsuwonus Pelamis) filė, gaminiai arba konservai
                     
                     
                        2008 9 1–2008 12 31
                     
                     
                        70
                     
                  
                        2009 1 1–2009 12 31
                     
                     
                        211
                     
                  
                        2010 1 1–2010 12 31
                     
                     
                        211“